
Jezik 


Ovo je glavno značenje pojma Jezik. Za druga značenja, pogledajte Jezik (razdvojba). 
»Lingua« preusmjerava ovamo. Za naselje u Italiji, pogledajte Llngua (Sallna). 

Jezik je komunikacijski sustav sastavljen od znakova i pravila koji se koristi za međusobnu komunikaciju i 
razmjenu značenja. Sastoji se od riječi, gramatičkih pravila, zatim tonaliteta kojim se izgovaraju te riječi 
(naglasci) - tj. auditivne komponente jezika (koju možemo percipirati i preko telefona), te ponekad, vizualne 
komponente jezika - gesta, stava i pokreta koji dopunjuju rečenu informaciju. 


Pojam jezika označava tri osnovna pojma: 

a) specifičan jezik koji koristi određeni narod ili grupa govornika 

b) skup naziva (nomenklatura), odnosno instrument za imenovanje objekata koji postoje u svijetu oko nas 

c) oruđe za izražavanje misli unutar naših glava 

Slovenski komunikolog France Vreg smatra da se jezik treba promatrati na tri osnovne razine: 

1. semantičkoj, koja proučava odnos između jezičnih znakova i izvanjezičnih ‘objekata’ koje ti znakovi 
označavaju 

2. sintaktičkoj, koja proučava međusobni odnos znakova 

3. pragmatičkoj , koja uspostavlja odnos između znaka i njegova korisnika 


Različiti autori ističu da je jezik osnovni alat kojim spoznajemo sami sebe, ali i svijet oko sebe. Njime 
odražavamo, i ponovno uspostavljamo našu zajedničku stvarnost. Bez jezika kao instrumenta komunikacije 
gotovo ne bi bilo ni čovjeka, ni ljudskog dmštva kakvo poznajemo. 

Uvod 


Na svijetu se govori od 5 000 do 7 000 jezika. Nema usuglašenog mišljenja stručnjaka o točnom broju 
jezika, jer danas još nema egzaktne definicije što razlikuje dva jezika, naime ponekad su dijalekti jednog 
jezika sličniji nekom drugom jeziku (neki njemački dijalekti i nizozemski), nego dijalektima svog nativnog 
jezika. Ima prirodnih jezika, kao što je hrvatski jezik, ali i umjetnih jezika, kao što su esperanto ili slovio. 

Znanost koja se bavi proučavanjem jezika zove se jezikoslovlje. 

Znanost koja se bavi proučavanjem jezičnih pojava, kako gramatičkih tako i književnih, zove se filologija. 

Podjela jezika 


Jezici se dijele po više kriterija, koji se mogu grupirati u tri skupine: 


















■ po srodnosti jezika (i genetski kriterij) 

■ po gramatičkim svojstvima ( tipološke podjele) 

■ po zajedničkim karateristikama koje dijele jezici koji su zemljopisno blizu ( arealne podjele). 

Podjela jezika nije do kraja istraženo područje, i ne postoji općenito slaganje među znanstvenicima oko 
mnogih pitanja. 


Podjela po srodnosti 

Genetska podjela odnosi se na to da se međusobno srodni jezici grupiraju zajedno. Npr. hrvatski, slovenski i 
češki grupiraju se u slavenske jezike. Slavenski jezici dalje se grupiraju u indoeuropske jezike. Postoje 
mnoge druge jezične porodice. Ova je podjela hijerarhijska, i podsjeća na taksonomiju u biologiji. Neki 
jezici čine porodicu za sebe, tj. ne mogu se povezati ni s jednim drugim poznatim jezikom, npr. baskijski 
jezik; takvi se nazivaju izoliranim jezicima. 

Jezici se mogu podijeliti i na živuće i izumrle. 


Tipološke podjele 

Jedna tradicionalna podjela jest po složenosti i promjenjivosti riječi: 

■ izolativni jezici (npr. kineski jezik) u kojima su riječi nepromjenjive i sastoje se od jednog 
morfema; 

■ aglutinativni jezici (npr. mađarski jezik) u kojima su riječi tvore donekle pravilnim sljepljivanjem 
riječi i čestica; 

■ flektivni jezici (npr. hrvatski jezik), gdje se riječi kompleksno mijenjaju u različitim gramatičkim 
oblicima. 

Jezici se mogu podijeliti i na jezike u kojima je upotreba osobnih (ličnih) zamjenica obavezna (npr. engleski 
jezik) i one u kojima se obično izostavljaju (npr. hrvatski). 

Sljedeća je podjela moguća po odnosu prema ulogama u rečenici: 

■ neki jezici jednako gramatički označavaju (mjestom u rečenici, padežom i si.) subjekt 
prelaznog i neprelaznog glagola, a drugačije objekt prelaznog glagola (takvi se nazivaju 
nominativno-akuzativni, npr. hrvatski) 

■ drugi jezici jednako označavaju objekt prelaznog glagola i subjekt neprelaznog, dok posebno 
stoji subjekt prelaznog glagola ( ergativni jezici, npr. baskijski jezik) 

■ postoje i jezici koji kombiniraju ova dva pristupa, za različite glagole (aktivno-stativni jezici) ili 
za različita vremena (tipično, prošlo vrijeme ima ergativne osobine; tzv. podijeljena ergativnost ) 

Jezici se mogu dijeliti i po redoslijedu riječi u rečenici. Tako u hrvatskom imamo uobičajen redoslijed 
subjekt-glagol-objekt (skraćeno SVO, eng. verb "glagol"), dok je npr. u latinskom uobičajen redoslijed 
subjekt-objekt-glagol (SOV). 

Usporedbu jezika bitno otežava što u svim jezicima ne postoje iste kategorije: nemaju svi jezici iste glasove, 
neki jezici imaju padeže, a neki ne; svi jezici nemaju iste vrste riječi (npr. ponegdje nema pridjeva kao 
posebne vrste, mnogi jezici nemaju članove). Te se pojave također uzimaju kao kriterij podjele, od kojih je 
možda najvažnija podjela u vezi s imenskim klasama: 






neki jezici dijele imenice na 2, 3, pa i mnogo više skupina, nazvanih klasama ili rodovima gdje 
se imenice u različitim klasama različito ponašaju (npr. hrvatski i njemački) 

drugi jezici jednako tretiraju sve imenice (npr. mađarski i turski jezik) 


Treba spomenuti da se jezici po novijim teorijama dijele i na one koji označavaju glavu i one koji 
označavaju zavisni dio. Naime ako želimo imenici kuća dodati oznaku da pripada čovjeku, to se u brojnim 
jezicima može napraviti tako da se riječi stave jedna pored druge i jedna se promijeni. Po tome koja se 
mijenja, možemo podijeliti jezike na spomenute dvije skupine: 


u hrvatskom se mijenja ("označava") čovjek ("zavisni dio"): čovjek + kuća = čovjekova kuća 

u mađarskom se mijenja ("označava") kuća ("glava"): ember "čovjek" + haz "kuća" = az ember 
baza 


Arealne podjele 

Mnogi jezici koji su se razvijali u bliskom kontaktu (npr. jezici Balkana, jezici Zapadne Europe) dijele neka 
zajednička svojstva, pa se jezici mogu i grupirati na taj način, u tz v. jezične saveze. Npr. karakteristično je za 
jezike Balkana da se buduće vrijeme tvori korištenjem pomoćnog glagola htjeti (standardni hrv. ću u npr. 
gledat ću; međutim, kajkavsko narječje ne spada u balkanski jezični savez, jer u tvorbi futura koristi 
pomoćni glagol biti). 


Zanimljivosti 


■ Jezik s najviše govornika na svijetu je mandarinski jezik, jedan od kineskih jezika. 

■ Smatra se da engleski jezik ima najopsežniji rječnik. Sadrži 490 000 riječi, kojima se dodaje 
300 000 međunarodnih stručnih izraza. Ali, prosječni govornik engleskog jezika rijetko koristi 
više od 60 000 riječi J ne dostaje izvor] 

■ Khmerski jezik ima najviše glasova: 74. 

■ Najmanje glasova ima jezik Piraha, čiji govornici žive u amazonskoj prašumi. Ima 12, odnosno 
13 fonema. 

■ Svi slavenski jezici imaju pretpostavljeni zajednički jezik predak kojeg zovemo praslavenski 
jezik. Neke od osnovnih riječi praslavenskog jezika naslijedili su svi moderni slavenski jezici. 


Wikipoveznice 


Popis jezika po kodnim nazivima ISO 639-3 

A|B|C|D|E|F|G|H|l|J|K|L|M|N|0|P|Q|R|S|T|U|V|W|X|Y|Z| 
Dodatak:Popis jezika i dijalekata po linguistovim kodnim nazivima 

■ Jezične porodice i jezici 

■ Programski jezik 

■ Službeni jezik 

■ Standardni jezik 

■ Sociolekt 

■ Žargon 






■ Životinjski jezik 

Vanjske poveznice 

■ Lenguas del Mundo (http://www.proe!. org/index.php?pagina=mundo) 

■ Ethnologue (14th) (http://www.ethnologue.com/14/language_index.asp) 

■ Ethnologue (15th) (http://www.ethnologue.com/15/language_index.asp) 

■ Ethnologue (16th) (http://www.ethnologue.com/language_index.asp) 

■ Omniglot (http://www.omniglot.com/writing/index.htm) 

■ Language families (http://homepage2.nifty.com/PAF00305/lang_e/languagefamilies.html) 

■ Language Family Information for the Numbers List (http://www.zompist.com/families.htm) 


Dobavljeno iz "https://hr.wikipedia.org/w/index.php?title=Jezik&oldid=5477667" 

